open-index/open-wikipedia-markdown huggingface dataset:
Makrell i tomat

**Makrell i tomat** er et pålegg som består av biter av fiskesorten makrell og saus av tomat.

Makrell i tomat er populært pålegg i Norge, og ifølge en spørreundersøkelse i 2004 er dette en av de mest foretrukne påleggssorter. Det ble startet med hermetisk produksjon på 1950-tallet i Norge. Det at makrell i tomat fra da av ble tilgjengelig i hermetisk form, medførte at denne påleggssorten ble tatt i bruk i stor skala.

## Historie

Stabburet AS har vært markedsledende leverandør av makrell i tomat i Norge siden 1958, og bruker en oppskrift utviklet av Gunnar Nilsen og Svein Jervell. Fra begynnelsen på 1950-tallet til 2008 ble Stabbur-makrell produsert på hermetikkfabrikk i Øyenkilen i Fredrikstad. Da ble produksjonen flyttet til den Orkla-eide Abba-fabrikken i Kungshamn i Sverige.

King Oscar gjorde sitt inntog på makrell i tomat-markedet på 1990-tallet med sin runde makrellboks, og lanserte sin skinnfrie makrellfilet i 2014. King Oscar har siden 1902 produsert hermetisk sjømat, og har fabrikk i Svolvær, Lofoten, og i Polen.

Lofoten fiskeindustri kastet seg i 2020 inn i markedet med sin makrell i tomat, produsert i Norge. Det omsettes 50 millioner bokser makrell i tomat årlig i norsk dagligvare. Lofoten satser på på selge 3 millioner av disse. Lofoten produserer sin makrell på hermetikkfabrikk i Gjerdsvika på Sunnmøre. Fabrikken i Gjerdsvika produserte tidligere *Sunnmøre* makrell i tomat.

Fremdeles på 1990-tallet var det en rekke produsenter av makrell i tomat i Norge.

## Beskrivelse
Makrell i tomat regnes for å være svært sunt. Pålegget har et høyt innhold av omega-3-fettsyrene, vitamin D og kalsium. I tillegg inneholder makrell i tomat også en rekke andre vitaminer og mineraler, blant annet vitamin A, vitamin E, vitamin B6, vitamin B12, jern, magnesium og sink.

## Referanser
EM i friidrett 1994 – 110 meter hekk menn

Dette er de offisielle resultatene i øvelsen **110 meter hekk herrer** ved EM i friidrett 1994 i Helsingfors, Finland. Finalen ble avholdt 12. august.

Gaute Gundersen representerte Norge, men klarte ikke komme videre fra de innledende heatene.

## Medaljevinnere

## Resultater

### Kvalifikasjon heat
*Avholdt 11. august
#### Heat 1

#### Heat 2

#### Heat 3

#### Heat 4

### Semifinaler
*Avholdt 12. august
#### Semifinale 1

#### Semifinale 2

### Finalen

## Eksterne lenker
* Resultater
Mosankunst

**Mosankunst** eller **Rheno-Mosankunst** er en regional kunst i romansk stil fra områdene mellom elvene Maas og Rhinen i dagens Belgia, spesielt i Vallonia og Rhinland. Stilen fremmet seg med illustrasjoner i manuskripter, metallarbeider og emaljeverk fra 1000-tallet til utpå 1200-tallet.

Mosanregionen ble dannet hovedsakelig av grensene til fyrstbispedømmet Liége som hadde politiske forbindelser til Det hellige romerske rike av den tyske nasjon, og eklektiske forbindelser til erkebispen i Köln. Regionen omfattet også byen Maastricht som ble styrt i fellesskap av hertugen av Brabant og biskopen av Liège.

Maas-dalen lå i hjertet av karolingernes Frankerriket og derfor den dominerende stil som hvilte tungt på arven fra den karolingernes kunsttradisjon. Av den grunn inneholder mosankunsten sterke klassiske elementer som skilte den ut fra den øvrige romanske stilen sett andre steder innenfor den samme perioden i Frankerriket, spesielt i Limoges, Tyskland, England og Italia. Imidlertid er behandling av rom preget av de samme elementer.

Gullsmedarbeid var en høy kunstart på 1100-tallet i Maas-regionen, skapt på oppdrag, ofte ved omreisende verksteder. Mengden av arbeider var ikke omfattende, få kommisjoner ble inngått, men alltid av enestående høy kvalitet, eksempelvis Triptyken i Stavelot (tredel altertavle).

Maas-dalens ikonografien er særegen i sin visuelle typologiske visning av scener fra Det gamle og Det nye testamente.

Kulminasjonen av mosankunsten var verkene til Nicholas av Verdun (verkene er datert til mellom 1181&ndash;1205). Et eksempel på hans arbeider er blant annet *[[Dreikönigsschrein]]* (*Helligdommen til de tre konger*) i Kölnerdomen.

## Litteratur
*Chapman, Gretel (1987): «Mosan art». *Dictionary of the Middle Ages*. Volume 8. ss. 495-496
*«Mosan school» i *[[Encyclopædia Britannica]]* på nettet.

## Referanser
Johan Friele

**Johan Mohr Friele** (født 29. november 1866 i Bergen, død 1. oktober 1927 samme sted) var en norsk seiler som deltok i de olympiske leker 1920 i Antwerpen.

Friele ble olympisk mester i seiling under sommer-OL 1920 i Antwerpen. Han vant sammen med Arthur Allers, Martin Borthen, Kaspar Hassel, Egill Reimers, Christen Wiese, Erik Ørvig, Olaf Ørvig og Thor Ørvig olympisk gull i klassen *12 meter type 1919* med den norske båten «Heira II». Det var kun én båt i denne klassen.

## OL-medaljer
* 1920  Antwerpen -  **Gull** i seiling, 12-metersklassen type 1919

## Eksterne lenker
*
Laleh

**Laleh Pourkarim** (født 1982) er en svensk-iransk musiker, låtskriver og skuespiller.

Hennes karriere begynte i spillefilmen *[[Jalla! Jalla!]]*, som var regissert av Josef Fares. 5. februar 2005 ga hun ut sin første singel, «Invisible (my song)». Hennes neste singel, «Live Tomorrow» – fra samme plate, ble en stor hit både i Norge og Sverige.

Lalehs musikk spenner fra viser til poprock, og som inspirasjon har hun nevnt blant annet Cat Stevens, Cornelis Vreeswijk, The Police, Kate Bush og Salif Keita. Navnet *Laleh* betyr «tulipan» på persisk.

I mars 2012 spilte den norske artisten Frida Amundsen inn en coverversjon av Lalehs sang «Some Die Young» som var tilegnet ofrene for massedrapet på Utøya. Dette ga oppmerksomhet til Lalehs originalversjon som siden lå seks uker på den norske singellistens førsteplass. Laleh medvirket i juli samme år på den nasjonale minneskonserten til minne om Utøyas ofre, og hun deltok siden også på Nobels fredspriskonsert i Oslo i 2012.

Høsten 2014 hadde dokumentarfilmen *Jag är inte beredd att dö än* premiere på kino. Filmen, som ble regissert av Fredrik Egerstrand og Kalle Gustafsson Jerneholm, er ett 75 minutter langt personportrett der Lalehs musikk, bakgrunn, relasjon til sin mamma (som døde høsten 2013) og tanker om liv og skapelse er portrettert.

## Diskografi
### Album
* : *Laleh*
* : *[[Prinsessor (album)|Prinsessor]]*
* : *[[Me and Simon (album)|Me and Simon]]*
* : *[[Sjung (album)|Sjung]]*
* : *Colors*
* : *Kristaller*
* : *Vänta!*
* : *Postcards*
* : *Vatten*

### EP
* : *Boom*

### Singler (utvalg)

* : «Invisible (My Song)»
* 2005: «Storebror»
* 2005: «Live Tomorrow»
* : «November»
* 2006: «Det är vi som bestämmer (Vem har lurat alla barnen)»
* 2006: «Forgive But Not Forget»
* : «Snö»
* 2007: «Call on Me»
* : «Snö»
* : «Simon Says»
* : «Some Die Young»
* : «Speaking of Truth»
* : «Bara få va mig själv»
* 2016: «Welcome to the Show» med Adam Lambert
* : «City of Angels»
* 2019: «Knock Knock»
* 2019: «Sand överallt»
* 2019: «City of Angels»
* : «Det kommer bli bra»

### Samarbeid
I 1999 sang hun på punkbandet EAKs innspilling «Lever jag?», en låt som hun også hadde skrevet teksten til.
I 2005 medvirket hun på Pugh Rogefeldts album *Opluggad Pugh* med låtene «Jag är en liten gosse» og «Bröllopsklockor».

## Utmerkelser
;Ordener, dekorasjoner og medaljer
*  Litteris et Artibus (2024)

;Priser
* 2005: Rockbjörnen som «Årets kvinnlige artist» og «Årets nykomling»
* 2006: Grammis som «Årets artist», «Årets produsent» og «Årets nykomling»
* 2006: P3 Guld som «Årets kvinnlige artist» og «Årets nykomling»
* 2006: Evert Taube-stipendiet
* 2012: Ulla Billquist-stipendiet
* 2014: Årets göteborgare
* 2016: Grammis som «Årets produsent» og «Årets pop» (albumet *Kristaller*)
* 2016: Sten A. Olssons kulturstipend («För att hon, vägledd av sin inre kompass, skapar storslagen popmusik som berör människor över generationernas gränser.»)
* 2016: Platinagitarren
* 2019: Natur & Kulturs kulturpris

## Fotnoter


## Referanser


## Eksterne lenker
* 
* 
* 
*
Thorleif Christoffersen

**Thorleif Asbjørn Christoffersen (Kristoffersen)** (født 29. august 1900 i Glemmen, død 25. august 1971 i Stokke, Vestfold) var en norsk seiler som deltok i de olympiske leker 1920 i Antwerpen.

Christoffersen ble olympisk mester i seiling under sommer-OL 1920 i Antwerpen. Han vant sammen med Magnus Konow, Reidar Marthiniussen og Ragnar Vik olympisk gull i klassen *8 meter type 1919* med den norske båten «Sildra». Det var tre båter i denne klassen, to norske og en belgisk. «Sildra» vant foran «Lyn», og den belgiske båten «Antwerpia V» kom på tredje og siste plass.

## OL-medaljer
* 1920  Antwerpen -  **Gull** i seiling, 8-metersklassen type 1919

## Referanser


## Eksterne lenker
*
John Landquists pris

**John Landquists pris** er en svensk pris som utdeles årlig av Samfundet De Nio til en essayist, idéhistoriker eller kritiker. Prisen var i 2005 på 125&nbsp;000 SEK. Den ble innstiftet i desember 1991 til minne om litteraturkritikeren John Landquist.

## Prisvinnere

## Eksterne lenker
* *
Paal Kaasen

**Paal Kaasen** (født 14. november 1883 i Oslo, død 11. juli 1963 samme sted) var en norsk seiler som deltok i De olympiske leker i 1920 i Antwerpen.

Kaasen ble olympisk mester i seiling under Sommer-OL i 1920 i Antwerpen. Han vant sammen med Andreas Brecke og Ingolf Rød olympisk gull i klassen «6 meter type 1919» med den norske båten «Jo». Det var kun to båter i denne klassen, en norsk og en belgisk. «Jo» vant og den belgiske båten «Tan-Fe-Pah» kom på andre og siste plass.

## OL-medaljer
* 1920  Antwerpen -  **Gull** i seiling, 6-metersklassen type 1919

## Eksterne lenker
*
Fredsavtalen i Münster

**Fredsavtalen i Münster** var en traktat mellom De forente Nederlandene og Spania som ble signert i 1648. Det var en banebrytende avtale for den nederlandske republikken og en nøkkelhendelse i nederlandsk historie. Med traktaten ble De forente Nederlandene endelig uavhengig fra det tysk-romerske rike. Traktaten var en del av freden i Westfalen som avsluttet både tredveårskrigen og åttiårskrigen.

## Åttiårskrigen
* *Se hovedartikkel, [[Åttiårskrigen]]*

Åttiårskrigen, eller Det nederlandske opprør (1566–1648), var et opprør fra De sytten nederlandske provinsene mot det spanske habsburgske monarkiet.

Spania hadde i begynnelsen medgang i å undertrykke opprøret. I 1572 erobret opprørerne området Brielle og opprøret utviklet seg og økte i styrke. I løpet av opprøret ble de nordlige Nederlandene i realiteten uavhengige og vokste hurtig til en verdensmakt gjennom sine handelsskip og en blomstrende periode av økonomisk, vitenskapelig og kulturell vekst. Imidlertid forble de sørlige Nederlandene (bestående av dagens Belgia, Luxembourg og deler av nordlige Frankrike) under spansk styre. Til tross for ulike forsøk klarte nederlenderne aldri å kaste spanjolene ut. I de siste årene av krigen gikk Frankrike inn i en allianse med nederlenderne og angrep de svekkede spanjolene bakfra. Ved 1648 var store områder av sørlige Nederlandene gått tapt til franskmennene, og til tross for flere militære seirer ønsket Andries Bicker, Cornelis de Graeff og andre å få en slutt på krigen.

## Forhandlinger og fred
Forhandlingene mellom de stridende partene begynte i 1641 i byene Münster og Osnabrück som ligger i dagens Tyskland.

Til tross for ikke å være formelt anerkjent som egen stat ble den nederlandske republikken akseptert som deltaker i fredssamtalene, selv ikke spanjolene motsatte seg dette. I januar 1646 var åtte nederlandske representanter i Münster for å begynne forhandlingene. De spanske sendebudene hadde blitt gitt omfattende myndighet av den spanske kongen Filip IV som hadde ønsket fred i flere år. Den 30. januar 1648 kom partene fram til enighet og en tekst ble sendt til Haag og Madrid for å bli signert. Den 15. mai det samme året ble freden inngått og med den ble Nederlandene anerkjent som en egen og uavhengig stat.

En original kopi av avtalen blir oppbevart av Rijksarchief (det nederlandske riksarkivet) i Haag.

## Litteratur
* Boer, H. W. J. de, H. Bruch en H. Krol (red.): *Adriaan Pauw (1585–1653); staatsman en ambachtsheer*. Heemstede, VOHB, 1985
* Poelhekke, J. J.: *De vrede van Munster*, s-Gravenhage:Martinus Nijhoff, 1948.
MF «Gulen»

**MF «Gulen»** er en bilferge bygget i 1989 for Fylkesbaatane i Sogn og Fjordane og som nå er eid av Fjord1 Fylkesbaatane.

## Fartshistorikk
På 1990-tallet trafikkerte «Gulen» i en årrekke som hovedferge på det nedlagte fergesambandet Kaupanger-Refsnes. «Gulen» ble etter hvert erstattet av en av sine forgjengere mellom Kaupanger og Refsnes, MF «Sognefjord». I en kort periode gikk «Gulen» i sommerrute på strekningen Lærdal-Kaupanger-Gudvangen sammen med MF «Svanøy»

Fergen trafikkerte i 2008 strekningen Anda-Lote i Nordfjord som en del av Europavei 39. Fra 2008 til 2011 var den reserveferge på Sognefjorden. Fra cirka 2011 til 2013 gikk «Gulen» som nummer 2-ferge på Bruravik–Brimnes. i 2014 gikk ferga siste rest på Sognefjorden til norled tok over Lavik-Oppedal

## Skipet
Fergen ble ferdigstilt ved Hjørungavaag Verft i Hareid kommune, Møre og Romsdal i oktober 1989 som byggnummer 48. Skroget ble bygd ved Nordfjord Skipsindustri i Nordfjordeid, Sogn og Fjordane. Ved overlevering var «Gulen»s bruttotonnasje 1&nbsp;587 og lasteevnen var 900 dødvekttonn.

## Kilder
* 
* 
* 
* Fartøya våre Fjord1

## Eksterne lenker
* 
*
Yngve Holm

**Yngve Robert Holm** (født 12. september 1895 død 16. februar 1943) var en svensk seiler som deltok i de olympiske leker 1920 i Antwerpen.

Holm ble olympisk mester i seiling under sommer-OL 1920 i Antwerpen. Han vant sammen med Tore Holm, Axel Rydin og Georg Tengvall olympisk gull i 40m²-klassen med den svenske båten «Sif». Det var kun to båter i denne klassen, begge svenske de het «Sif» og «Elise».

## OL-medaljer
* 1920  Antwerpen -  **Gull** i seiling, 40m²-klassen

## Referanser


## Eksterne lenker
*
Gösta Lundqvist

**Gösta Lundqvist** (født 15. august 1892 død 10. oktober 1944) var en svensk seiler som deltok i de olympiske leker 1920 i Antwerpen.

Lundqvist ble olympisk mester i seiling under sommer-OL 1920 i Antwerpen. Han vant sammen med Rolf Steffenburg og Gösta Bengtsson olympisk gull i 30m²-klassen med den svenske båten «Kullan». Det var kun en båt i denne klassen.

## OL-medaljer
* 1920  Antwerpen -  **Gull** i seiling, 30m²-klassen

## Eksterne lenker
*
Palacio de Bellas Artes

**Palacio de Bellas Artes** er et palass i Mexico by som er Mexicos hovedbygning for scenekunst, da særlig opera. 

Bygningen er berømt for sitt ekstravagante Beaux-Arts-eksteriør i hvit marmor, og sine innendørs veggmalerier av Diego Rivera, Rufino Tamayo, David Alfaro Siqueiros og José Clemente Orozco.

Teateret brukes for opera, klassisk musikk og dans. Palasset har to museer: Bellas Artes-museet og arkitekturmuseet.

Palacio de Bellas Artes ligger i byens historiske sentrum. Ved siden av ligger parken Alameda Central, og rett over veien står den kjente bygningen Torre Latinoamericana.
Glentoran FC

**Glentoran Football Club** er en nordirsk fotballklubb fra Øst-Belfast. Klubben ble dannet i 1882 og spiller til daglig i IFA Premiership, tidligere Irish Premier League, som er den nordirske toppdivisjonen. Sammen med Linfield har The Glens dominert nordirsk fotball helt siden 2. verdenskrig. Før det var Belfast Celtic en sentral klubb i både byen og Nord-Irland, men den trakk seg fra all aktiv fotball i 1949.

Glentoran har vunnet ligaen hele 22 ganger. Irish Cup er vunnet 20 ganger, mens Irish League Cup er vunnet 6 ganger.

Klubben spiller sine kamper på The Oval, et stadion med tilskuerkapasitet på 15 250. Klubben har eksportert mange spillere til andre ligaer, og en av de aller mest kjente er Danny Blanchflower, som senere spilte for Tottenham Hotspur, Barnsley og Aston Villa i en periode fra 1949 til 1964.

Brann møtte Glentoran i UEFA-cupen i 2006. Laget fra Bergen vant både hjemme- og borteoppgjøret 1-0, og gikk videre til 2. kvalifiseringsrunde med 2-0 sammenlagt. Brann og The Glens har møtt hverandre tidligere også, nærmere bestemt i 1973, da Glentoran slo ut nordmennene med 4-2 sammenlagt i Cupvinnercupen.

## Sesonger

## Referanser


## Eksterne lenker
* Glentoran.com Klubbens offisielle nettside
NIFL Premiership

**NIFL Premiership** er den øverste divisjonen i nordirsk fotball. NIFL er en forkortelse for Northern Ireland Football League, som er ligasystemet i Nord-Irland. Serien het IFA Premiership frem til 2013, da en større omlegging fant sted. IFA var en forkortelse for det nordirske fotballforbundet, Irish Football Association. Inntil nylig var navnet på toppdivisjonen i en femårsperiode Irish Premier League og blant folk kalles serien fortsatt Irish League. Fra 1890 til 2003 het ligaen Irish Football League.

Ligaens nåværende hovedsponsor er Danske Bank.

## Historie
Irish Football League var navnet på den irske toppdivisjonen i fotball for menn fra 1890. I 1921 da Nord-Irland ble en egen nasjon, ble også fotballigaen delt. Den irske ble en egen serie kalt Football League of Ireland (fra 2007 FAI League of Ireland). Den gjenværende ligaen i Nord-Irland beholdt navnet Irish Football League. Den skiftet i 2003 navn til Irish Premier League og i 2008 til IFA Premiership.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Vinnere

* 2008–09 – 
* 2009–10 – 
* 2010–11 – 
* 2011–12 – 
* 2012–13 – 
* 2013–14 – 
* 2014–15 – 
* 2015–16 – 
* 2016–17 – 
* 2017–18 – 
* 2018–19 – 
* 2019–20 – 
* 2020–21 – 
* 2021–22 – 

## Referanser


## Eksterne lenker
* Offisielle nettsider
Aviser i Akershus

**Aviser i Akershus** er en oversikt over tidligere og nåværende avis er i Akershus fylke.

## Nåværende
Aviser som gis ut i dag.
* *[[Akershus Amtstidende]]* (1874–)
* *[[Budstikka]]* (1898–)
* *[[Eidsvoll Ullensaker Blad]]* (1901–)

* *[[Romerikes Blad]]* (1902–)
* *[[Varingen]]* (1946–)
* *[[Vestby Avis]]* (2006–)
* *[[Østlandets Blad]]* (1908–)
* *[[Ås Avis]]* (2006–)
* *[[Raumnes]]* 
* *[[Ullern avis/Akersposten]] (1905)
==Nedlagte aviser==
* *Akershus Arbeiderblad* (Slått sammen med *Romerikes Blad'' i 1991)
 
## Se også
* Aviser i Norge
Tusen Buddha-grottene i Bezeklik

**Tusen Buddha-grottene i Bezeklik** (柏孜克里千佛洞; hanyu pinyin: *Bózīkèlǐ Qiān Fó Dòng*) er et kompleks av buddhistiske grotter datert til perioden mellom 400-tallet og 800-tallet, mellom byene Turpan og Shanshan (Loulan) nordvest for Taklamakanørkenen, nær de gamle ruinene av Gaochang i Mutoudalen, et juv i Flammefjellene i Kina.

Det er 77 menneskeskapte huler i fjellsiden der. De fleste av dem har rektangulære rom med rundede buetak, ofte delt i fire seksjoner, og hver av dem med et murmaleri av Buddha. Takene i sin helhet har ofte hundrevis av buddhabilder. Noen av takene er malt med en stor Buddha omgitt av mindre figurer, blant dem indere, persere og kaukasiere. Kvaliteten varierer fra det kunstnerisk naive til de klare religiøse mesterverker. 

Fil:Bezelik Caves 01.jpg|Hulene
Fil:Turpan-bezeklik-desierto-d03.jpg|Dalen
Fil:Turpan-bezeklik-pinturas-d02.jpg|Buddhafresker
Fil:Turpan-bezeklik-pinturas-d01.jpg|Buddhafresker
Fil:Uigure-bezeklik-17.jpg|En uigurfyrste
Fil:Museum für Indische Kunst Dahlem Berlin Mai 2006 063.jpg|Uigurfyrster med klær og hodeplagg av kinesisk type. Bezeklik, Cave 9, ca. 8./9. århundre. I *[[Museum für Asiatische Kunst]]*, Berlin-Dahlem.
Fil:Museum für Indische Kunst Dahlem Berlin Mai 2006 064.jpg|Uigurprinsesse, cave 9, ca. 8./9. årh., *[[Museum für Asiatische Kunst]]*
Fil:Central Asian Buddhist Monks.jpeg|En mulig europeisk eller persisk handelsmann (t.v.) med en asiatisk buddhistmunk


## Fotnoter


## Eksterne lenker
* Bilder fra Solkeveien
* Mogaogrottene
* Fra Silkeveien
SAS Flight Academy

**SAS Flight Academy** (SFA) og **GCAT Flight Academy** er de tidligere navnene til Oxford Aviation Academy, et treningssenter for piloter og bakkepersonell i flybransjen, etablert i 1988. Senteret tilbyr en rekke treningsmoduler for flyselskaper og flypersonell, fra totale treningspakker til salg av flytid i simulator. Det er treningssentere på Arlanda i Stockholm i Sverige, Kastrup i København i Danmark og på Oslo lufthavn, Gardermoen i Norge.

## Historie
Utviklingen av et moderne brukerorientert flytreningsselskap ble påbegynt i 1985 gjennom en kampanje som tok mål for at SAS Flight Academy skulle bli det ledende treningssenteret i Europa. Som en følge av dette, satset man i årene 1985 til 1990 på å styrke den pedagogiske og teknologiske kompetansen i organisasjonen.

SFA åpnet sitt første treningssenter i Sverige i 1988. Fra åpningen i Sverige i 1988 økte man snart fra seks til seksten simulatorer, og startet kort tid etter en avdeling på Kastrup Lufthavn i København. SAS Flight Academy ble i juli 1990 underlagt SAS Group. I august 2004 bygget SAS Flight Academy sitt tredje treningssenter på OSLO Lufthavn Gardermoen. Dette senteret ble offisielt åpnet 7. oktober 2004. I 2006 ble et fjerde senter åpnet i Riga i Latvia.

I 2007 solgte SAS Group alle sine aksjer i SAS Flight Academy til STAR Capital Partners, og i juni 2007 ble SFA slått sammen med General Electric Commercial Aviation Services (GECAT) og treningssentrene skiftet navn til GCAT Flight Academy. Oxford Aviation Training ble kjøpt av STAR Capital Partners og GECAT i 2008, og fra og med 1. februar 2008 heter alle de tidligere SAS Flight Academy og GCAT Flight Academy-treningssentrene Oxford Aviation Academy.

## Referanser
Nanjiang

**Nanjiang** (kinesisk: 南江县 ; pinyin: *Nánjiāng Xiàn*) er et fylke i provinsen Sichuan i Folkerepublikken Kina. Det ligger i byprefekturet Bazhong.

Befolkningen var på  innbyggere i 1999.

## Referanser


## Eksterne lenker
*  Beskrivelse -
Oxford Aviation Academy

**Oxford Aviation Academy** (OAA) er et treningssenter for piloter og bakkepersonell i flybransjen. Senteret tilbyr en rekke treningsmoduler for flyselskaper og flypersonell, fra totale treningspakker til salg av flytid i simulator. Det består av tidligere Oxford Aviation Training – en pilotskole med base på Oxford Airport i England, Phoenix Goodyear Airport i USA, det tidligere SAS Flight Academy, det tidligere GECAT og det tidligere BAE Systems Woodford, UK Training Centre. OAA eies av STAR Capital Partners i London med en aksjeeier med mindre enn 20% av aksjene; General Electric Commercial Aviation Services.

## Historie

Oxford Flying Club ble offisielt åpnet i 1939. Men på grunn av restriksjoner på privat flytrafikk under annen verdenskrig, ble aktivitetene lagt på is og området ble brukt av RAF.   Klubben ble gjenåpnet i  1947 med det nye navnet Oxford Aeroplane Club. I løpet av 1950-tallet ble klubben utvidet til å bli et treningssenter for piloter.

I 1961 fusjonerte hovedselskapet for pilottrening,  Oxford Aviation, med Pressed Steel Company og skiftet navn til British Executive Air Services Ltd. (BEAS). Selskapet hadde et komplett tilbud for pilottrening fra mai 1962.

I 1963 ble BEAS Flying Training Division omdøpt til Oxford Air Training School. Skolen forandret så navnet til Oxford Aviation Training (OAT) på 1990-tallet.

19. juni 2007 solgte OATs eiere BBA Group OAT til GCAT Flight Academy (tidligere General Electric Commercial Aviation Training, en del av General Electric og SAS Flight Academy, en del av SAS) for 63 millioner US Dollar.

1. februar 2008 skiftet alle treningssentrene navn til Oxford Aviation Academy.

## Virksomhet i Norge

OAA har fasiliteter og kurs for piloter og bakkepersonell. Dessuten avholdes det flyskrekk-kurs.
Oxford Aviation Academy i Norge ligger i Henrik Ibsensvei på Oslo lufthavn, Gardermoen og het tidligere SAS Flight Academy.

 
## Flåte

## Eksterne lenker
*
Vormsund ungdomsskole

**Vormsund ungdomsskole** er en offentlig ungdomsskole i tettstedet Vormsund i Nes kommune i Akershus.

Skolen tar i mot elever fra tre barneskoler i kommunen:

*Neskollen skole
*Skogbygda skole
*Fenstad skole

## Rehabilitering og utvidelse

Skolen ble bygget midt i 1960-årene. Ny ungdomsskole eller rehabilitering av dagens skole i Vormsund sto på den politiske dagsorden i Nes kommune i mer enn 12 år, da den ble politisk vedtatt rehabilitert og utvidet i 2018.

15. april 2019 startet Ruta arbeidet med rehabilitering og utvidelse av skolen. Midtbygget som blant annet inneholdt gymsal og basseng på den gamle skolen ble revet, mens øst- og vestfløyen ble stående. De gamle fløyene ble totalrenovert innvendig og utvendig sto kun den gamle teglfasaden med nye vinduer igjen. Ny midtfløy i tre etasjer ble bygget på samme sted hvor den gamle stod. Idrettshallen, energisentralen og bussoppstillingsplasser ble bygget der den gamle barneskolen Vormsund skole sto.

Den nye skolen startet opp skoledrift 1. mars 2021. Skolen kan ved maksimal utnyttelse ta imot 540 elever og 60 ansatte.Skråningen som binder «nedre» og «øvre» nivå sammen, er omtalt som «aktivitetsgata» og inngår som en viktig trasé både for prosjektets infrastruktur så vel som kommunikasjonen mellom byggene. Uteområdet på tomta er oppgradert med veier, parkering, bussoppstillingsplasser og annet uteanlegg for skolen og flerbrukshallen.

## Referanser


## Eksterne lenker
*
The Sydney Morning Herald

***The Sydney Morning Herald*** (**SMH**) er en dagsavis i fullformat som utgis av Fairfax Media i Sydney i Australia. Søndagsutgaven, *The Sun-Herald*, publiseres i tabloid. Avisen ble grunnlagt i 1831 under navnet *Sydney Herald* og er Australias eldste avis i kontinuerlig utgivelse.

## Eksterne lenker
*
Union sacrée

**L'union sacrée** (fransk for «hellig forbund») var en «borgfred»/«våpenhvile» i Frankrike under den første verdenskrig. I likhet med den tyske Burgfrieden gikk den ut på å legge interne stridigheter til side mens man var i krig.

Den 1. august 1914 erklærte president Raymond Poincaré krig mot Tyskland. Tre dager etter leste statsminister René Viviani et budskap (forfattet av presidenten), der han blant annet sa:

:**' 
:''(«Under den kommende krig vil Frankrike bli heroisk forsvart av alle sine sønner, hvis **hellige union*' aldri vil briste overfor fienden»).*

Dette var en ordning som venstresiden gikk med på ved å ikke starte noen streiker mens krigen raste. Dette patriotiske løftet stod i krass motsetning til SFIOs internasjonalisme og partiets tidligere leder Jean Jaurès`løfte om ikke å gå med i noen «borgerlig krig». Selv om de viktigste delene av den sosialistiske bevegelsen sluttet seg til *Union sacrée* var noen kjente fagforeningsmenn som Pierre Monatte imot den.

Også mange franske katolikker hadde et anstrengt forhold til regjeringen, etter vedtaket av loven som i 1905 skilte kirke og stat.

Elementer av nasjonalisme, det forhold at det var tyskerne som hadde angrepet og ikke franskmennene, anti-tysk propaganda, og et ønske om å gjenerobre det tidligere franske Alsace-Moselle, spilte en forsterkende rolle for *union sacrée*-politikken.

## Kilder

* «Burgfrieden/Union sacrée», fra 1914-1918-online: International Encyclopedia of the First World War; Freie Universität Berlin (engelsk)
NewPhone

**Newphone Norge AS** var et selskap som ble etablert i 2003. Allerede i 2005 passerte selskapet 50 millioner kroner i omsetning. Newphone sitt konsept var å tilby kundene leasing av mobiltelefoner samt kjøp av relevante telefonitjenester. En stor del av konseptet var å tilby kunden ny telefon hvert år.

Hovedmålgruppen var bedrifter med færre enn 30 ansatte, og selskapet solgte ikke sine tjenester til privatmarkedet.

Selskapet har imidlertid høstet kritikk som følge av lange leasingavtaler og kontrakter som var dyre å komme ut av.

I 2009 havnet Newphone i alvorlige problemer da veksten bedriften var rigget for, ikke kom. Dette førte til at kostnadene og gjelden ble uhåndterlig, og styret måtte dermed begjære oppbud i selskapet. 23. september 2009 ble det i Kristiansand Tingrett åpnet konkurs i boet til Newphone.

## Referanser
Tony Martin (musiker)

**Anthony Philip Harford**, (født 19. april 1957) er en britisk heavy metal vokalist.

Han var vokalist i Black Sabbath fra 1987 til 1991, og fra 1993 til 1997, og var den vokalisten i bandet som var med nest lengst, etter Ozzy Osbourne.

Martin har også vært involvert i mange andre band. Selv om han opptrer mest som vokalist så har han uttalt i et intervju at han spiller gitar, bassgitar, slagverk, fiolin, keyboard, munnspill, sekkepipe, og panfløyte. På sitt soloalbum *Scream* (2005) spiller han bass, trommer, fiolin og gitar i tillegg til å synge.

## Diskografi
### Aldo Giuntini
* *The Giuntini Project II* (1998)
* *The Giuntini Project III* (2006)

### Black Sabbath
* *[[The Eternal Idol]]* (1987)
* *[[Headless Cross]]* (1989)
* *[[Tyr (album)|Tyr]]* (1990)
* *[[Cross Purposes]]* (1994)
* *[[Cross Purposes Live]]* (1995) 
* ''Forbidden'' (1995)
* *[[The Sabbath Stones (album)|The Sabbath Stones]]* (1996)

### Dario Mollo
* *The Cage* (1999) 
* *The Cage II* (2002) 

### Empire
* *Trading Souls* (2003)
* *The Raven Ride* (2006)

### Forcefield
* *Forcefield II: The Talisman* (1988)

### M3
* *Classic Snake Live Vol. 1* (2003)

### [[Phenomena (musikkprosjekt)|Phenomena]]
* "PsychoFantasy" (2006) 

### Misha Calvin
* *Evolution* (1993)

### Rondinelli
* *Our Cross, Our Sins* (2002)

### Solo
* *Back Where I belong* (1992)
* *Scream* (2005)
* *Book of Shadows* (2009)

## Referanser


## Eksterne lenker
* 
* 
* 
*
Droylsden FC

**Droylsden Football Club** er en engelsk fotballklubb lokalisert i Droylsden i Stor-Manchester. Klubben spiller i 2008-09-sesongen i Conference North, etter å ha rykket ned fra Conference National året før. 

Klubben ble etablert i 1892 og har kallenavnet **The Bloods**. Hjemmestadion er Butcher's Arms Ground.
Hu Jia

**Hu Jia** (胡佳) er navnet til flere personer:

*Hu Jia (stuper), kinesisk stuper
*Hu Jia (aktivist), kinesisk aktivist
Ahlsell

**Ahlsell Norge as** er en norsk  handelsvirksomhet innen VVS, VA, elektro, industri, bygg, samt verktøy og arbeidsklær. Hovedkontor ligger på Brobekk, Oslo. Aksjene i selskapet eies 100 % av det svenske selskapet Ahlsell AB gjennom Ahlsell Norge Holding as. Grunnlaget for virksomheten ble lagt i Sverige i 1877. Firmaet har vært på det norske markedet siden 1986. Administrerende direktør er Runar Hansesætre. Patrik Vesterlund er CFO. 

Ahlsellkonsernet har over 200 avdelinger i Norden. Ahlsell Norge har omtrent 50 avdelinger og rundt 1200 medarbeidere og har de siste årene omsatt for i underkant av 5 milliarder kroner årlig.

## Referanser
Ingolf Rød

**Ingolf Richard Rød** (født 2. oktober 1889 i Tønsberg, død 19. desember 1963 i Nøtterøy) var en norsk seiler som deltok i de olympiske leker 1920 i Antwerpen.

Rød ble olympisk mester i seiling under sommer-OL 1920 i Antwerpen. Han vant sammen med Andreas Brecke og Paal Kaasen olympisk gull i klassen *6 meter type 1919* med den norske båten «Jo». Det var kun to båter i denne klassen, en norsk og en belgisk. «Jo» vant og den belgiske båten «Tan-Fe-Pah» kom på andre og siste plass.

## OL-medaljer
* 1920  Antwerpen -  **Gull** i seiling, 6-metersklassen type 1919

## Eksterne lenker
*
Bjørn Lind

**Bjørn Lind** er navnet til flere personer:

* Björn Lind, svensk skiløper
* Bjørn Lind (professor), norsk medisiner
Robin Martin Kåss

**Robin Martin Kåss** (født 1977) er en norsk politiker (Ap) og lege som 2015–2023 var ordfører i Porsgrunn kommune.  I 2016 ble han valgt til leder av Grenlandsrådet, som består av kommunene Skien, Porsgrunn, Bamble, Kragerø, Drangedal og Siljan.

Han var statssekretær i Jens Stoltenbergs andre regjering, det siste året for Jonas Gahr Støre i Helse- og omsorgsdepartementet inntil regjeringsskiftet etter Stortingsvalget i 2013. Han er bosatt på Eidanger i Porsgrunn kommune.

Han ble tidlig med i Arbeidernes ungdomsfylking og Juvente. Senere ble han også med i Europeisk Ungdom. Han ble valgt inn i Porsgrunn bystyre og formannskap i 1995. Etter militærtjeneste på KNM «Stavanger» begynte å han å studere medisin ved University of Liverpool. Der møtte han Anita Kåss, som han var gift med fra 2000 til 2017. Før og i studietiden jobbet han på magnesiumfabrikken på Herøya.

I 2004 begynte han som fastlege ved Solum Legesenter i Skien og ble senere også medisinskfaglig ansvarlig ved Skien legevakt og ved voldtektsmottaket i Telemark. Han ble i 2014 bedriftslege for ulike virksomheter i Grenland gjennom Stamina bedriftshelsetjeneste.

I 2007 ble han valgt til leder i Porsgrunn Arbeiderparti og ble senere samme år på nytt valgt inn i Porsgrunn bystyre. Han ble gjenvalgt til bystyret 2011.

I oktober 2008 ble han utnevnt til statssekretær i Olje- og energidepartementet. I juni 2010 ble han utnevnt til statssekretær i Helse- og omsorgsdepartementet, en stilling han hadde til regjeringen Stoltenbergs avgang i  oktober 2013.

I 2015 var Kåss ordførerkandidat for Porsgrunn Arbeiderparti. Ved kommunevalget samme år gikk Arbeiderpartiet fram med 7,4 prosent og fikk 40,6% av stemmene. Robin Kåss ble deretter valgt til ordfører  i Porsgrunn. Kåss ble gjenvalgt 2019.

Robin Martin Kåss tok ikke gjenvalg som ordfører i 2023, men gikk over til stilling som klinikksjef ved Sykehuset Telemark.  

## Familie
Kåss er tremenning av søstrene Cecilie Ramona Kåss Furuseth og Else Kåss Furuseth.

## Referanser


## Eksterne lenker
* 
*
Østre Bolærne

**Østre Bolærne**, også kjent som **Østre Bolæren**, er den østligste av de tre største øyene i øygruppen Bolærne utenfor Nøtterøy i Færder kommune. Øya har et areal på om lag 0,59 km². Det høyeste punktet på Østre Bolærne er 35 meter over havet.

Vestfold fylkeskommune kjøpte øya i 2004, og har bygget om øyas militærforlegninger til et aktivitetssenter med overnattingsmuligheter, restaurant og kiosk. Anlegget drives av Vestfold fylkeskommune. På Østre Bolærne ligger Bolærne fort, som var operativt fra 1916 til 1999. Øya har overnattingskapasitet for 236 personer, møterom, gjestehavn til 75 båter, samt utleie av kanoer, kajakker og robåter. Mellom bebyggelsen er det store grøntområder. Øya har gode badeforhold, egen sandvolleyballbane og fotballbane. Det går fast båtrute mellom Fiskebrygga i Tønsberg og Østre Bolærne. Øya eies av et sameie av Vestfold fylkeskommune med 90 prosent og Færder kommune med 10 prosent. Den har en verneverdig kystgranskog, og utgjorde et eget naturreservat fram til den ble en del av den nyopprettede Færder nasjonalpark i 2013. Nordvest på Østre Bolærne er det hugget inn en kompassrose i berget. Den består av 16 streker og har en diameter på 24-25 cm. Strukturen i fjelloverflaten gjorde det umulig å hogge inn strekene i kompassrosa helt nøyaktig, men misvisningens middelverdi er 18,0° østlig, og det antas derfor at rosa stammer fra midten av 1500-tallet, en tid misvisningen hadde et maksimum på ca. 15°-17° østlig. 
## Referanser


## Eksterne lenker
* arsrapport.vfk.no Vestfold fylkeskommunes årsrapport for 2004, om Østre Bolæren
* www.bolerne.no
Chelsea (New York)

**Chelsea** er et strøk på vestsiden av Manhattan, New York. Området ligger sør for Hell's Kitchen og Garment District, og nord for Greenwich Village.

Chelsea var senter for den amerikanske filmindustrien i årene før første verdenskrig. I dag er området også senter for New Yorks kommersielle kunstscene, etter at mesteparten av byens viktigste gallerier flyttet til Chelsea fra SoHo i løpet av 1990-årene.

## Eksterne lenker
* Manhattan Community Board 4—The Chelsea & Clinton/Hell's Kitchen Community Board (Engelsk)
Ulsnes

**Ulsnes** er en tildligere orlogsstasjon på Hundvåg i Stavanger som ble nedlagt i 2002.

Ulsnes var en del av  Rogaland sjøforsvarsdistrikt frem til nyttår 2000 og fungerte som treningssenter for Joint Warfare Centre i perioden 2004–2011.

## FORACS
Et av NATOs tre test- og kalibreringsanlegg for skip (Naval Forces Sensor and Weapon Accuracy Check Site) er plassert på Ulsnes. Anlegget brukes til testing og kalibrering av ulike typer sensorer (gyro, sonar, GPS, radar, IR, laser).

## Referanser
Den Nordske Dale-Viise

**«Den Nordske Dale-Viise»**, eller **«Den norske dalevise»**, er en vise, eller et dikt, av presten og forfatteren Petter Dass. Visen ble trykket i 1683, og var det eneste av Dass' forfatterskap som ble utgitt i hans levetid. 

Diktet har blitt tolket som et svennestykke for den unge Dass og som en inspirasjonskilde til hans senere arbeid med Nordlands Trompet. Man antar at sangen både har blitt sunget i sin helhet, og som enkeltvers.

Diktet gir en bred folkelivsskildring av nordlandsbondens dagligliv og landbruksskikk, ispedd anekdoter om krangel og tretter.

Sangen er spilt inn med Erik Bye på platen *En dobbel deylighed* (Kirkelig kulturverksted, 1978).
Emily Browning

**Emily Jane Browning** (født 7. desember 1988 i Melbourne i Victoria i Australia) er en australsk skuespiller.

Hun er kjent for sin rolle som Violet Baudelaire i *[[Lemony Snicket: En serie uheldige hendelser]]* (*Lemony Snicket's A Series of Unfortunate Events*, 2004).

Hun er også med ''Ned Kelly'' fra 2003, i *[[The Uninvited]]* (2009) som Anna Ivers, og i *[[Ghost Ship]]* som Katie Harwood og i filmen *Sucker Punch*. I 2013 spilte hun i filmene The Host. I 2015 spilte hun i Legend

## Referanser


## Eksterne lenker
* 
*
Råheim

**Råheim** er navnet på gårdsnummer 39 i Gaular kommune, Sogn og Fjordane. Gården ligger ved elven Gaula i Råheimsdalføret i Viksdalen. Den grenser mot Tuften i sør, Øen i øst, Hetle og Hellebust i vest. De fremste brukene har grense mot Lauvavatnet og har fiskeretter i vannet.

Gården har følgende bruk:
* Bruk 1
* Bruk 2 – *Vollen*
* Bruk 3 – *Leitet*
* Bruk 4 – *Slåttehaugen*, delt fra bruk 3 i 1847
* Bruk 5
* Bruk 6

## Historisk
Råheim finnes i skatteliste fra 1520, den er da en av fire gårder som er i drift i Viksdalen. Ut fra dette kan vi regne med at gården har blitt sett på som en god og sentralt plassert gård. Det var kun et av brukene som hadde bosetting, resten av gården hadde sannsynlig blitt brukt som tilleggsjord. På 1560-tallet er det registrert to bruk, det var videre en jevn økning frem til 1660-tallet da det fantes syv bruk registrert. I et skattemanntall i 1711 var det blitt sammenslåinger, 5 bruk registrert, slik ble det frem til bruk 4 ble delt fra bruk 3 i 1847.

## Annet
* Mathias Råheim er oppvokst på, og driver av bruk 2.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.485-509)*, Oslo 1998. ISBN 82-994538-2-8
Hu Jia (aktivist)

**Hu Jia** (kinesisk: 胡佳, pinyin: *Hú Jiā*, (født 1973) er en kinesisk aktivist og dissident. Han har vært aktiv i den kinesiske demokratibevegelsen, miljøbevegelsen og i arbeidet for hiv-smittedes rettigheter.

Hu Jia konverterte til den tibetanske buddhismen i forbindelse med demonstrasjonene på Den himmelske freds plass i 1989. Hans politiske engasjement startet omkring 1990 og jobbet da i en organisasjon som kjempet for å redde den tibetanske antilopen. I 1996 tok han eksamen i økonomi ved det som nå er Capital University of Economics and Business.

På begynnelsen av 2000-årene engasjerte han seg for hiv-smittedes rettigheter i Henan-provinsen sammen med forfatteren Wang Lixiong og aktivisten Wan Yanhai.

I 2007 satt Hu Jia og hans kone, Zeng Jinyan i husarrest, noe de dokumenterte i en videodokumentar *Fanger i Frihetsbyen.*

Den 27. november 2007 ble Hu Jia arrestert av kinesisk politi etter at han forsvarte en gruppe bønder som protesterte mot landkonfiskeringer. Den 3. april 2008 ble han dømt til tre og et halvt års fengsel. Hu Jia og hans kone har fått en rekke utmerkelser. I 2007 fikk de en pris av den franske avdelingen av Journalister uten grenser for sin aktivisme. Den 21. april 2008 ble Hu Jia æresborger av Paris. I september 2008 ble det kjent at Hu Jia var nominert til Nobels fredspris, men han fikk den ikke. Derimot ble det i oktober 2008 bekjent at han fikk Sakharovprisen.

Den 26. juni 2011 hadde han sonet sin fengselsstraff.

## Referanser
Gao Zhisheng

**Gao Zhisheng** (kinesisk: 高智晟, pinyin: *Gāo Zhìshèng*, født 1964 eller 1966 i Jingbian i Shaanxi i Folkerepublikken Kina) er en kristen kinesisk jurist som grunnla og leder Shengzhi advokatkontor i Beijing som er ett av få kinesiske advokatfirmaer som engasjerer seg i brudd mot menneskerettighetene. De har bistått Falun Gong og kristne i Kina.

Sammen med Hu Jia ble Gao tippet som mottaker av Nobels fredspris 2008.

Efter att Gao Zhisheng skrev tre åpne brev til kommunistpartiets ledelse har han blitt utsatt for overvåkning, trusler og arrangerte trafikkulykker. Staten tok også fra ham hans advokatbevilling og i august 2006 ble han arrestert og anklaget for kriminell virksomhet. Gao Zhisheng har også arrangert en sultestreik i Kina for å forbedre menneskerettighetene. Siden september 2008 har Gao vært forsvunnet etter at han skrev et åpent brev til Europaparlamentet. Tidlig i 2012 fortalte Zhishengs bror at han hadde mottatt et rettsdokument om at broren satt fengslet i fylket Shayar i Xinjiang.

Kona,  en sønn og datteren Grace Gao har flyktet fra Kina og fått politisk asyl i USA.

## Referanser
Skager 660

**Skager 660** er en 22-fots, selvdrenerende motorsjekte, utviklet i 2004 av Salen Service AS, senere under navnet Skager Service AS. Skager Service AS er nedlagt og var et underselskap av Salen Holding AS i Bamble, Telemark. Nordic Boats AS har overtatt produksjon og salg av Skager 660.

Båten ble produsert av Skager Service fra bunnen av i Langesund, Norge. I 2021 ble produksjonen overtatt av Nordic Boats i Øygarden kommune, og det er planlagt å utvikle en helelektrisk utgave.

## Teknisk info
Skager 660 kommer per 2008 med Yanmar dieselmotor på  som gir en toppfart på   Tidligere har båten blitt levert med Vetus Mitsubishi- og Volvo Penta-motorer og gjorde med disse opptil 10–12&nbsp;knop.

Ytterskroget til Skager 660 er opprinnelig et skrog fra en gammel norsk tresnekke (Jørgensensnekka).  Det er senere modernisert til det som i dag er en enkel, åpen snekke.  Den er  bred og  lang;  ved vannlinjen.  Skrogets unike form gjør den sjødyktig. Rett aktenfor midtskips, på hver side av kjølen, flater båten helt ut, og er plan helt ut i sidene. Det gir god bæring, og sammen med kjøl og ballast kan skroget tåle 6-7 meter bølger. Den har en dypgang på , vekt på  og er CE-godkjent for ti personer. Båten leveres med 60 liters dieseltank.

## Referanser


## Eksterne lenker
* Skager 660 *([[Flash]])*
* VG NETT - Første norskbygde hybridbåt
Utviklingen av kommunestrukturen i Minas Gerais/Vila Rica

:*[[Utviklingen av kommunestrukturen i Minas Gerais]] – [[Utviklingen av kommunestrukturen i Minas Gerais/Vila do Carmo|Vila do Carmo]] – [[Utviklingen av kommunestrukturen i Minas Gerais/Vila de Sabará|Vila de Sabará]]*
Dette er et stamtre som viser utviklingen av kommunene i Minas Gerais som har sitt opphav i bosetningen Vila Rica. Stamtreet er bygd opp slik at hver kommune som er skilt ut av en annen havner til høyre og nedenfor «moderkommunen» og har en heltrukket linje. Dersom en kommune har skiftet navn, vil det nye navnet havne i en boks rett til høyre og med stiplet linje.

## Litteratur
* Toponímia de Minas Gerais. Joaquim Ribeiro Costa. Editora Itatiaia, Belo Horizonte, 1993.
* Slektstre for alle kommunene i Minas Gerais
Den politiske kannestøper

**Den politiske kannestøper**, opprinnelig **Den politiske Kandstøber**, er en komedie av Ludvig Holberg, først fremført i 1722, som én av fem komedier fra Holbergs penn samme høst. Den ble utgitt i bokform året etter.

*Politisk kannestøper* er et uttrykk som brukes negativt om en person som uttrykker seg i store ord om politikk uten at vedkommende virkelig vet hva han snakker om eller bare har et overfladisk kjennskap til emnet. Uttrykket stammer fra *Den politiske kannestøper*. I direkte og eldre forhold henspilte en kannestøper en håndverker som lager kanner og lignende av tinn.

Tematikken «konge for en dag» er den samme som Holberg benytter i Jeppe på Bjerget. Hovedpersonen, kannestøpermesteren *Herman von Bremen*, klager over myndighetenes uforstand,  utnevnes for én dag til borgermester. Handlingen er lagt til Hamburg, men dette er ikke mer konsekvent gjennomført enn at en av personene skryter av sine forfedre vikingene. 

I sin biografi om Holberg sier Carl Fredrik Engelstad at dette er «*en komedie som med sitt sprakende oppbud av burlesk komikk er blitt stående som en av Holbergs betydeligste*». 

Stykket har flere ganger vært framført på norske scener. Blant annet på Nationaltheatret i 1924 med Hauk Aabel i hovedrollen, og på Chat Noir i 1974 med Per Aabel i hovedrollen. 

## Referanser


## Eksterne lenker
* Ludvig Holbergs Skrifter *[http://holbergsskrifter.no/holberg-public/view?docId=skuespill%2FDen_Politiske_Kandstoeber%2FKandst.page;toc.depth=1;brand=&chunk.id=start Den Politiske Kandstøber Comœdie]* tekstkritisk og kommentert nettutgave
J.M.G. Le Clézio

**Jean-Marie Gustave Le Clézio**, eller **J.M.G. Le Clézio**, (født 13. april 1940) er en fransk forfatter. Han debuterte i 1963 med *Le Procès-verbal* (*Rapport om Adam*) som ble nominert for Prix Goncourt, og som han mottok Prix Renaudot for. Den 9. oktober 2008 ble Le Clézio tildelt Nobels litteraturpris. Svenska Akademien sier i sin begrunnelse for tildelingen at Le Clézio er «opprørets, det poetiske eventyrets og den sanselige ekstasens forfatter, en som utforsker menneskeligheten utenfor og nedenfor den herskende sivilisasjonen».

## Liv og virke
Han er sønn av en fransk kvinne og en mauritisk lege, med slekt fra Bretagne, som var britisk statsborger. Da han var åtte år gammel flyttet familien til Nigeria der faren tjenestegjorde som kirurg i den britiske hæren. Le Clézio studerte i Bristol og Nice, og flyttet til USA hvor han tok arbeid som lærer. Han er i dag bosatt i Albuquerque med hyppige opphold i Bretagne.
 
Le Clézio har utgitt over tretti bøker: noveller, romaner, essays, to oversettelser i emnet indisk mytologi, litteraturkritikk og noen antologibidrag. Hans forfatterskap faller i to hoveddeler:
# Fra 1963 til 1975, Le Clézio utforsket her temaer som sinnssykdom, språk, skriving, med uttalt vilje til formell eksperimentering i likhet med flere samtidige forfattere, som Georges Perec eller Michel Butor. Blant publikum ble Le Clézio oppfattet som en nyskaper og en opprører, og ble verdsatt av avantgardister som Michel Foucault og Gilles Deleuze. 
# På slutten av 1970-tallet undergikk Le Clézios stil en drastisk endring; han la de formelle eksperimentene bak seg, stemningen i hans romaner ble mindre problemorientert, og han tok fatt på temaer som barndom, oppvekst eller reise, og tiltrakk seg dermed et bredere publikum. I 1980 var Le Clézio den første vinneren av den nyopprettede Prix Paul Morand, tildelt av Académie française, for romanen *Désert* (*Ørken*). Omtrent samtidig med Nobelprisen mottar han den noe mindre kjente, svenske Stig Dagerman-prisen.

I en undersøkelse fra 1994, gjennomført av det franske litterære magasinet *[[Lire (tidsskrift)|Lire]]*, svarte 13% av leserne at de anså ham for å være den fremste nålevende franske forfatter.

## Bibliografi på norsk
* *Rapport om Adam*. Cappelen, 1964 
* *Syndfloden*. Cappelen, 1967
* *Den materielle ekstase*. Cappelen, 1968 
* *Noveller. 1. Lullaby ; Orlamonde ; Han som aldri hadde sett havet*. Eide forlag, 1996. ISBN 82-514-0488-6
* *Noveller. 2. Den levende gudens fjell ; Himmelens folk ; Villa Aurora*. Eide forlag, 1997. ISBN 82-514-0515-7
* *Gullfisken*. Eide forlag, 2002. ISBN 82-514-0642-0
* *Diego og Frida*. Cappelen Damm, 2010. ISBN 978-82-02-31305-0
* *Sultens refreng*. Oversatt av Tom Lotherington. Cappelen Damm, 2012. ISBN 978-82-02-34895-3

## Referanser


## Eksterne lenker
* 
* Stort intervju med J. M. G. Le Clezio og alle lenkede ressurser på video video encyclopedia SAM Network 
*